Diari Oficial de la Generalitat Valenciana


Sumari del DOGV 3872, del 07-11-2000 (2000/8767)

Notificació de l'Acord d'11 de juliol de 2000, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat Valenciana a la Serra del Colmenar, fase B, Ciutat de la Llum d'Alacant.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3872

Data del DOGV
:   07-11-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/8767


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació de l'Acord d'11 de juliol de 2000, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat Valenciana a la Serra del Colmenar, fase B, Ciutat de la Llum d'Alacant. [2000/X8767]
  
Notificació de l'Acord d'11 de juliol de 2000, de la Comissió Territorial d'Urbanisme d'Alacant, relatiu al projecte d'expropiació per taxació conjunta dels terrenys ubicats en la reserva per a l'ampliació de patrimoni públic de sòl de la Generalitat Valenciana a la Serra del Colmenar, fase B, Ciutat de la Llum d'Alacant, en haver sigut impossible per altres mitjans, d'acord amb allò que s'ha previst en l'article 59.4 segons nova redacció de la Llei 4/1999, de modificació de la Llei de Règim Jurídic de les Administracions Públiques i del Procediment Administratiu Comú, la notificació personalitzada als interessats com a desconeguts, dubtosos o el domicili dels quals s'ignora i als quals intentada la notificació no s'haguera pogut practicar.
  
Exp. 216/2000. Alacant. Projecte d'expropiació per taxació conjunta dels terrenys ubicats en la reserva per a ampliació de patrimoni públic de sòl de la Generalitat a la Serra del Colmenar (Ciutat de la Llum), fase B.
  
La Comissió Territorial d'Urbanisme, en sessió del dia 11 de juliol de 2000, adoptà l'acord següent:
  
«Vist l'expedient de referència i a partir dels següents:
  
Antecedents de fet
  
Primer. Els antecedents administratius del present acord són els següents:
  
1. En data 9 de desembre de 1998, el conseller d'Obres Públiques, Urbanisme i Transports, aprovà definitivament el pla especial de delimitació d'una àrea de reserva per a l'ampliació de patrimoni públic de sòl de la Generalitat, que afecta determinats terrenys, a la Serra del Colmenar en el terme municipal d'Alacant, de conformitat amb l'article 99 en relació amb el 38 i 43 de la Llei 6/1994, Reguladora de l'Activitat Urbanística de la Generalitat Valenciana, pla especial que tenia per objecte legitimar la possible expropiació dels terrenys i immobles afectats per aquest per a la seua incorporació al patrimoni de la Generalitat.
  
2. La citada resolució fou publicada en el Diari Oficial de la Generalitat Valenciana núm. 3.415, de data 19 de gener de 1999.
  
3. L'expropiació dels terrenys afectats per l'àrea de reserva del sòl, s'ha tramitat en dues fases diferenciades, identificades com a fases A i B.
  
La relació de béns i drets afectats pel projecte d'expropiació, de la fase A, per a l'adquisició pública dels terrenys delimitats en aquesta, s'aprovà en data 16 d'abril de 1999, mitjançant resolució del conseller d'Obres Públiques, Urbanisme i Transports. D'altra banda, la Comissió Territorial d'Urbanisme d'Alacant, en data 23 d'abril de 1999, aprova definitivament l'expedient de taxació conjunta dels terrenys de l'àrea de reserva, referents a la fase A. I es procedeix a l'alçament de les actes d'ocupació i pagament, de la citada fase A, els dies 24, 25 i 26 de maig de 1999.
  
La fase B és la que és objecte del present expedient, que es conclouen d'aquesta manera les actuacions expropiatòries en relació amb el referit àmbit de reserva.
  
4. Per Resolució del conseller d'Obres Públiques, Urbanisme i Transports, de data 13 de gener de 2000, se sotmet a exposició pública el projecte d'expropiació forçosa per taxació conjunta i la relació de béns i drets afectats per l'expropiació corresponent a les fase B per a l'ampliació del patrimoni públic de sòl de la Generalitat, en l'àrea de reserva delimitada en determinats terrenys, a la Serra del Colmenar, en el terme municipal d'Alacant, i s'adjunta a aquesta la relació de béns i drets afectats. La dita resolució acorda designar com a beneficiari d'aquesta expropiació a l'empresa pública de la Generalitat Societat Parc Temàtic d'Alacant, SA (SPTA) constituïda amb capital pertanyent íntegrament a la Generalitat Valenciana i que actua segons les previsions de l'article 99 de la Llei Reguladora de l'Activitat Urbanística.
  
5. Es procedeix a la notificació individualitzada, per la Direcció General d'Urbanisme i Ordenació Territorial de la citada resolució i el full de preu just a tots els que apareixen com a titulars de béns i drets en l'expedient, perquè puguen formular les al·legacions corresponents.
  
6. D'altra banda, es remet el projecte d'expropiació a l'Ajuntament d'Alacant perquè puga al·legar el que considere oportú.
  
7. Els anuncis per què se sotmet a exposició pública el projecte d'expropiació forçosa per taxació conjunta i la relació de béns i drets afectats per l'expropiació corresponent a les fase B per a l'ampliació del patrimoni públic de sòl de la Generalitat en l'àrea de reserva delimitada en el terme municipal d'Alacant, són publicats en les següents dates:
  
- El periòdic La Verdad de data 5 de febrer de 2000.
  
- El Diari Oficial de la Generalitat Valenciana de data 7 de febrer de 2000.
  
- El Butlletí Oficial de la Província d'Alacant de data 15 de febrer de 2000.
  
Igualment es donà trasllat a l'Ajuntament d'Alacant per a la seua fixació al tauler d'anuncis municipal.
  
8. En data 1 de febrer de 2000 es remet escrit al Registre de la Propietat núm. 7 d'Alacant, pel qual se sol·licita el certificat de domini i càrregues de les finques afectades pel projecte d'expropiació per taxació conjunta de l'àrea de reserva de patrimoni públic de sòl de la Serra del Colmenar, a Alacant, i nota marginal de l'expedició del dit certificat, de conformitat amb allò que s'ha establit en l'article 22 del Reial Decret 1.093/1997, de 4 de juliol, pel qual s'aproven les normes complementàries al reglament per a l'execució de la Llei Hipotecària, sobre Inscripció en el Registre de la Propietat d'Actes de Naturalesa Urbanística.
  
9. S'han presentat durant el període d'informació pública 50 al·legacions.
  
10. L'Ajuntament d'Alacant ha evacuat el tràmit d'audiència conferit mitjançant escrit formulat per la tinent d'alcalde de l'Ajuntament d'Alacant de data 22 de març de 2000 pel qual s'efectuen diverses observacions al projecte.
  
11. Després de l'estudi de les al·legacions presentades en relació amb la propietat, en data 27 de juny de 2000, el conseller d'Obres Públiques, Urbanisme i Transports adoptà la resolució per la qual aprovava la relació definitiva de propietaris afectats i béns i drets de necessària ocupació corresponent a la fase B, determinat la remissió de l'expedient a la Comissió Territorial d'Urbanisme per a l'aprovació definitiva, si és procedent, del projecte d'expropiació tramitat pel procediment de taxació conjunta, després de la resolució prèvia de les al·legacions formulades respecte a la valoració dels terrenys.
  
Segon. El projecte d'expropiació de l'àrea de reserva per a l'ampliació de patrimoni públic de sòl de la Generalitat de la Serra del Colmenar, fase B, consta de:
  
- Memòria , amb els següents continguts:
  
1. Antecedents i objecte.
  
2. Situació i delimitació de l'àmbit d'expropiació.
  
3. Justificació legal de la delimitació.
  
4. Situació urbanística dels terrenys.
  
5. Legitimació de l'expropiació.
  
6. Tramitació.
  
7. Relació de propietaris afectats.
  
8. Delimitació de parcel·les: metodologia.
  
9. Criteris i mètodes de valoració.
  
10. Valor dels sòls no urbanitzable: metodologia i informació de mercat i justificació dels valors adoptats.
  
11. Valor dels sòls urbanitzable: la valoració del sòl urbanitzable delimitat o amb dret a promoure la seua transformació i la valoració del sòl urbanitzable no delimitat.
  
12. Valor dels sòls urbans: metodologia i informació de mercat.
  
13. Valor de les edificacions i construccions: valor de les edificacions i valor d'altres obres, instal·lacions i altres béns.
  
14. Valor d'altres drets reals: valoració dels drets d'arrendament, valoració per trasllat d'una activitat o negoci en funcionament i valoració de les servituds.
  
15. Informe de valoració individualitzats de cada una de les propietats.
  
16. Resum de propietats i valor d'expropiació.
  
17. Pla de límit i delimitació sobre cartografia de propietats1/1000.
  
- 26 volums on s'arrepleguen els informes de valoració individualitzats de cada una de les propietats. Cada un d'aquests informes consta dels següents apartats:
  
1. Identificació de la propietat.
  
2. Béns i drets de naturalesa rústica.
  
3. Obres, edificacions, instal·lacions i altres béns.
  
4. Altres drets reals.
  
5. Valor total de la propietat:
  
5.1 Full de preu just individualitzada.
  
5.2 Full de preu just d'altres indemnitzacions.
  
6. Documentació gràfica:
  
6.1 Pla de situació propietat 1/20510.
  
6.2 Pla de límit i delimitació de la propietat 1/5000.
  
6.3 Pla de límit i delimitació sobre cartografia 1/1000.
  
6.4 Fotografies.
  
7. Annexos.
  
Tercer. Constitueix l'objecte del present expedient l'expropiació de la fase B del projecte d'expropiació sotmès a exposició al públic, comprensiva dels immobles sobre els quals recaigué la declaració de necessària ocupació acordada pel conseller d'Obres Públiques Urbanisme i Transports, per la mencionada Resolució del 16 d'abril de 1999, compresos en l'àrea de reserva per a l'ampliació de patrimoni públic de sòl de la Generalitat Valenciana delimitada pel pla especial aprovat per Resolució de la mateixa autoritat de data 9 de desembre de 1998, a la Serra del Colmenar del terme municipal d'Alacant. Està integrada per un total de 149 finques, amb una superfície total de 382.871 m2, classificats pel vigent Pla General Municipal d'Ordenació d'Alacant com a sòl no urbanitzable (en les seues categories de proteccions de fites, infraestructures, rambles, i comú rústic) en la seua immensa majoria, i sòl urbanitzable de sistemes generals, espais lliures.
  
Consideracions tecnicojurídiques
  
Primera. En la tramitació s'han seguit les previsions de l'article 202 del Reglament de Gestió Urbanística i s'han respectat les regles de l'article 138 de la Llei del Sòl de 1976, que són les disposicions legals aplicables per al procediment d'expropiació per taxació conjunta, segons aclareix la més recent jurisprudència del Tribunal Suprem (sentència de 25 de juny de 1997).
  
Segona. La documentació s'estima completa d'acord amb allò que s'ha previst en el referit article 202 del Reglament de Gestió Urbanística.
  
Tercera. L'objecte de l'expedient es considera adequat segons allò que s'ha establit en els articles 33 i 36 de la Llei 6/1998 de Règim del Sòl i Valoracions, en relació amb l'article 99 i concordants de la Llei Reguladora de l'Activitat Urbanística 6/1994, de la Generalitat.
  
Quarta. Els béns expropiats ha sigut objecte de declaració de la seua necessària ocupació acordada després dels tràmits previs i a la vista dels documents exigits per la legislació expropiatòria.
  
Cinquena. L'aprovació de l'expedient competeix a la Comissió Territorial d'Urbanisme, segons disposen els articles 202.6 del Reglament de Gestió Urbanística i 10.d) del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Sisena. Aquesta resolució haurà de notificar-se als interessats titulars de béns i drets que figuren en aquest i els confereix un termini de 20 dies a l'efecte de manifestar la seua disconformitat amb la valoració establida. En aquest cas es donarà trasllat de l'expedient i del full d'estimació impugnada al Jurat Provincial d'Expropiació Forçosa perquè se seguisquen els tràmits pertinents de determinació del preu just. Si els interessats no formulen cap oposició en el termini anteriorment citat, s'entendrà acceptada la valoració fixada en l'acte d'aprovació de l'expedient, que s'entén determinat el preu just definitivament i de conformitat.
  
En qualsevol cas, l'aprovació de l'expedient per la Comissió Territorial d'Urbanisme implicarà la declaració d'urgència de l'ocupació dels béns i drets afectats per l'expropiació, als efectes previstos en l'article 138 de la Llei del Sòl de 1976, i 52 de la Llei d'Expropiació Forçosa.
  
Setena. Entrant en l'anàlisi dels criteris valoratius continguts en el projecte, ha de destacar-se que els preus determinats en aquest s'han realitzat d'acord amb allò que s'ha establit en la Llei 6/1998, de Règim del Sòl i Valoracions, de conformitat amb allò que s'ha disposat en el seu article 23 que determina que ?a l'efecte d'expropiació, les valoracions de sòl s'efectuaran d'acord amb els criteris establits en la present llei, qualsevol que siga la finalitat que la motive?, i es fa referència a la data d'exposició pública del projecte d'expropiació, tal com disposa el seu article 24.a).
  
D'aquesta manera la valoració dels terrenys s'ha efectuat diferenciant segons la seua classificació urbanística, segons estableix l'article 25 de la Llei, i es determina la valoració del sòl no urbanitzable d'acord amb els criteris definits en el seu article 26.
  
Segons indica l'article 26 de la Llei 6/1998, el valor del sòl classificat com a no urbanitzable, haurà de determinar-se pel mètode de comparació a partir de finques anàlogues, i quan això no siga possible, per la inexistència de valors comparables, es determinarà mitjançant el mètode de capitalització de les rendes reals o potencials del sòl.
  
En aplicació de tals criteris en el projecte d'expropiació s'han definit els preus justos corresponents als terrenys amb aquesta classificació d'acord amb la informació de mercat obtinguda, segons els criteris d'homogeneïtat, la freqüència de les transaccions i la transparència.
  
Els valors obtinguts són el producte del treball realitzat en base a la Llei 6/1998, tenint en compte les dades obtingudes de la Conselleria d'Agricultura, Pesca i Alimentació, i les compravendes efectuades els últims anys segons informació de la Conselleria d'Economia i Hisenda. S'han analitzat un total de 48 de transaccions en el terme municipal d'Alacant, i de les dades obtingudes s'han fixat els valors inicials unitaris.
  
En definitiva, el valor dels sòls no urbanitzable s'ha obtingut d'acord amb la normativa aplicable, segons les dades de camp referits, mitjançant el mètode de comparació amb el mercat que s'arreplega en l'Ordre Ministerial de 30 de novembre de 1994, sobre normes de valoració de béns immobles per a determinades entitats financeres.
  
D'acord amb aquestes dades s'ha procedit en el projecte expropiatori a establir una categorització dels terrenys en funció de les masses de cultiu que hi ha en aquests, o els tipus de terrenys, i s'obtenen els valors unitaris següents:
  
1. No cultivable 500 PTA./m2
  
2. Cultivable amb reg 750 PTA./m2
  
3. Cultivable secà 500 PTA./m2
  
4. Bosc baix pendent<20% 225 PTA./m2
  
5. Bosc baix 20%6. Bosc baix pendent<35% 90 PTA./m2
  
7. Rambla cultivable 400 PTA./m2
  
8. Camins i altres 500 PTA./m2
  
9. Zona maritimocostera.
  
Rústic consolidat per edificació 3.000 PTA./m2.
  
10. Vora de la carretera N-332 Rústic 3.500 PTA./m2.
  
11. Rústic consolidat per edificació 2.500 PTA./m2.
  
Per la seua part el valor de les edificacions, i construccions i altres drets afectats es troben en els apartats 13 i 14 de la memòria, en els quals es raona suficientment els preus adoptats en cada cas.
  
No hi ha cap concepte relatiu a la valoració de cultius, en no haver-se constatat la seua existència dins de les parcel·les de propietat privada, i aquesta és una qüestió pacífica que no ha suscitat la presentació d'al·legacions per part dels propietaris afectats.
  
En aplicació conjunta de tots i cada un dels criteris valoratius continguts en l'expedient s'arriba a una valoració total d'8.990.005.855 PTA, inclòs el 5% en concepte de premi d'afecció.
  
Vuitena. En el curs de la tramitació del procediment s'han presentat cinquanta al·legacions per part de diversos propietaris inclosos en l'àmbit de l'actuació, relativa tant a la identificació, superfície i titularitat de les parcel·les recollides en el projecte expropiatori com a la valoració del sòl. A aquestes hem d'afegir l'informe emés per l'Ajuntament d'Alacant.
  
Quant al primer aspecte ens remetem a la Resolució adoptada pel conseller d'Obres Públiques, Urbanisme i Transports, de data 27 de juny de 2000, d'aprovació de la relació de propietaris afectats i béns i drets de necessària ocupació, en la qual es resolen les al·legacions presentades respecte a això i s'introdueixen les corresponents variacions respecte a la relació inicialment aprovada. En conseqüència la present resolució es dicta respecte a la relació de béns i drets definitivament aprovada pel conseller d'Obres Públiques, Urbanisme i Transports, per tal de fer un pronunciament sobre els criteris valoratius continguts en l'expedient.
  
Quant a això, obren en l'expedient sengles informes emesos per l'equip redactor del projecte d'expropiació, i pels Serveis Jurídics de la Direcció General d'Urbanisme i Ordenació Territorial, als quals ens remetem en nom de la claredat i concisió d'aquest acord, en els quals es conclou la conformitat a dret dels criteris valoratius reflectits en la memòria del projecte, i que s'han referit en la consideració anterior, i que ratifiquen substancialment els fulls de preu just individualitzats corresponents a cada una de les parcel·les.
  
Vistos els preceptes legals esmentats, la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, i altres disposicions de general i pertinent aplicació, la Comissió Territorial d'Urbanisme, acorda:
  
1. Aprovar definitivament l'expedient d'expropiació de referència pel procediment de taxació conjunta, fase b, de la reserva de sòl per a patrimoni públic de sòl de la Generalitat en el terme municipal d'Alacant (la Serra del Colmenar) d'acord amb els fulls de preu just que consten en el projecte i amb els criteris de taxació establits en aquest. S'acorda estimar i desestimar les al·legacions efectuades pels interessats pel que fa als criteris de valoració i a la fixació de valors unitaris de sòl, en atenció als informes emesos per l'equip redactor i pels Serveis Jurídics de la Direcció General d'Urbanisme i Ordenació Territorial que consten en les actuacions, i que es reflecteixen en els nous fulls de preu just individualitzats incorporats al projecte.
  
Aquest acord implica la declaració d'urgència de l'ocupació dels béns i drets afectats en els termes previstos en l'article 38 de la Llei 6/1998, de Règim del Sòl i Valoracions, en relació amb l'article 52 de la Llei d'Expropiació Forçosa, i podrà l'administració de la Generalitat, com a Administració expropiant continuar els corresponents tràmits expropiatoris en favor del beneficiari (l'empresa pública de la Generalitat Societat Parc Temàtic d'Alacant, SA).
  
2. Notificar el present acord, acompanyat dels corresponents fulls de preu just i dels criteris de valoració aprovats, als interessats titulars de béns i drets que apareixen en l'expedient, i es confereix un termini de 20 dies durant el qual podran manifestar per escrit davant aquesta Comissió la seua disconformitat amb la valoració establida.
  
En el cas que es formule oposició a la valoració es traslladarà l'expedient al Jurat Provincial d'Expropiació a l'efecte de la fixació del preu just, sense perjudici que el pagament o depòsit de l'import de la valoració produirà els efectes previstos en els números 6, 7 i 8 de l'article 52 de la Llei d'Expropiació Forçosa.
  
En cas contrari s'entendrà fixat el preu just definitivament i de conformitat.